JMT ออกหุ้นกู้ 2.1 พันลบ.ขายรายใหญ่-สถาบัน ชูเรตติ้ง BBB
JMT ออกหุ้นกู้ 2.1 พันลบ.ขายรายใหญ่-สถาบัน ชูเรตติ้ง BBB
26 ส.ค. 2563

บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2563 มูลค่าไม่เกิน 2,100 ล้านบาท แบ่งเป็น 2 ชุด โดยชุดที่ 1 มูลค่าไม่เกิน 200 ล้านบาท อายุ 3 ปี ครบกำหนดไถ่ถอนปี 66 อัตราดอกเบี้ย 4.00% ต่อปี และ ชุดที่ 2 มูลค่าไม่เกิน 1,900 ล้านบาท อายุ 3 ปี 6 เดือน ครบกำหนดไถ่ถอนปี 67 อัตราดอกเบี้ย 4.40% ต่อปี จ่ายดอกเบี้ยทุก 3 เดือน
บริษัทจะเสนอขายหุ้นกู้ทั้ง 2 ชุดให้แก่ผู้ลงทุนสถาบันและ/หรือผู้ลงทุนรายใหญ่ ระหว่างวันที่ 28 และ 31 ส.ค.และ 1 ก.ย.63 ผ่านผู้จัดการการจัดจำหน่ายหุ้นกู้ ได้แก่ ธนาคารกสิกรไทย, บล.เอเซีย พลัส, บล.โนมูระ พัฒนสิน, บล.เคทีบี (ประเทศไทย), บล.อาร์เอชบี (ประเทศไทย), บล.เมย์แบงก์ กิมเอ็ง (ประเทศไทย) และ บล.เมอร์ชั่น พาร์ทเนอร์
บริษัท ทริสเรทติ้ง จำกัด จัดอันดับความน่าเชื่อถือของผู้ออกหุ้นกู้ที่ระดับ “BBB” แนวโน้มอันดับเครดิต “Stable”เมื่อวันที่ 30 มิ.ย.63
ทั้งนี้ บริษัทมีวัตถุประสงค์จะนำเงินไปใช้เพื่อการลงทุนเพิ่มเติม และ/หรือ ดำเนินการทั่วไประยะเวลาใช้เงินภายใน 1 ปี นับจากวันออกหุ้นกู้
 